કિચનની વૉલને ડેકોરેટ કરવાની બીજી એક સરળ રીત એટલે તમારા ફૅમિલી ફોટોગ્રાફ્સ. બર્થ-ડે પાર્ટી વખતે કેક-કટિંગ, ઘરે રાખેલી કોઈ પાર્ટીના ડિનર-ફોટોમાં પરિવારની એ ખુશખુશાલ ક્ષણોને ડિઝાઇનર ફોટોફ્રેમ્સમાં કંડારીને કિચનની વૉલ પર સજાવો. આવી સજાવટ કરવા માટે ફ્રૂટ કે વેજિટેબલ્સની થીમ પર આધારિત નાની-નાની ફ્રેમ્સનું એકસાથે કૉલાજ બનાવીને લગાવી શકાય. પણ અહીં એ ધ્યાનમાં રાખવાનું છે કે લગ્નના આલબમનો કંસાર ખાતો ફોટો અહીં નથી ચાલવાનો. એના કરતાં ફસ્ર્ટ ટાઇમ એકબીજાને પોતાના હાથે કંઈક ખવડાવતાં હોય એ ફોટો વધુ સૂટ કરશે.